OpenLLM-France/wikimedia huggingface dataset:
# Abd-ad-Dayyan (nom)

Abd-ad-Dayyan és un nom masculí teòfor àrab islàmic (àrab: عبد الديان, ʿAbd ad-Dayyān) que literalment significa ‘Servidor del Remunerador’ o ‘Servidor del Jutge’, essent «el Remunerador» o «el Jutge» un atribut de Déu. Si bé Abd-ad-Dayyan és la transcripció normativa en català del nom en àrab clàssic, també se'l pot trobar transcrit Abdul Diaan... normalment per influència de la pronunciació dialectal o seguint altres criteris de transliteració. Com a teòfor, també el duen musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «دان». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «دان». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «دان» (Biblioteca Románica Hispánica). ISBN 8424917944.
* ↑ A més dels 99 noms o atributs de Déu «canònics», alguns musulmans accepten l'existència d'altres atributs o epítets de Déu, documentats bé a l'Alcorà bé en els hadits del Profeta; aquest seria el cas d'ad-Dayyan.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Abd-aix-Xahid (nom)

Abd-aix-Xahid és un nom masculí teòfor àrab islàmic (àrab: عبد الشهيد, ʿAbd ax-Xahīd) que literalment significa ‘Servidor del Testimoni’, essent ‘el Testimoni’ un dels epítets de Déu. Si bé Abd-aix-Xahid és la transcripció normativa en català del nom en àrab clàssic, també se'l pot trobar transcrit Abdul Shahid, ‘Abdul Shahied... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "شهد". ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "شهد". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "شهد" (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# (1957) Angara

Angara és l'asteroide número 1.957 de la sèrie. Va ser descobert per l'astrònoma Liudmila Txernikh des de l'observatori de Nauchnyj, l'1 d'abril de 1970. La seva designació alternativa és 1970 GF.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1957.
* 1 2 3 4 5 6 7 8 «JPL Small-Body Database». [Consulta: 25 gener 2024].
# 18è Festival Internacional de Cinema de Moscou

El 18è Festival Internacional de Cinema de Moscou es va celebrar entre l'1 i el 12 de juliol de 1993. El Sant Jordi d'Or fou atorgat a la pel·lícula franco-belarussa Moi Ivan, toi Abraham dirigida per Yolande Zauberman.

## Jurat

* Claude Lelouch (França – President)
* Gila Almagor (Israel)
* Jacek Bromski (Polònia)
* Pavel Lungin (Rússia)
* Tilda Swinton (Gran Bretanya)

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| Barabaniada | Sergei Ovcharov | Rússia, França |
| Berlin in Berlin | Sinan Çetin | Turquia, Alemanya |
| Gangsters | Massimo Guglielmi | Itàlia |
| Dzayn barbaro... | Vigen Chaldranyan | Armènia |
| Grandpa Ge | Gang Han | R.P. de la Xina |
| Deti chugunnykh bogov | Tamás Tóth | Rússia |
| Jona che visse nella balena | Roberto Faenza | Itàlia, França |
| Flaggermusvinger | Emil Stang Lund | Noruega |
| Dědictví aneb Kurvahošigutntag | Věra Chytilová | Txèquia |
| Les Pots cassés | François Bouvier | Canadà |
| Fathers & Sons | Paul Mones | Estats Units |
| Ripa ruostuu | Christian Lindblad | Finlàndia, Alemanya |
| Roja | Mani Ratnam | Índia |
| Absent Without Leave | John Laing | Nova Zelanda |
| Stalingrad | Joseph Vilsmaier | Alemanya, Suècia |
| Sombras en una batalla | Mario Camus | Espanya |
| De drie beste dingen in het leven | Ger Poppelaars | Països Baixos |
| Kawalerskie życie na obczyźnie | Andrzej Barański | Polònia |
| Cronos | Guillermo del Toro | Mèxic |
| Chaplin | Richard Attenborough | Regne Unit, Estats Units |
| Saleolilatda | Sam-yuk Yoon | Corea del Sud |
| Moi ivan, toi Abraham | Yolande Zauberman | França, Belarús |

## Premis

* Sant Jord d'Or: Moi ivan, toi Abraham de Yolande Zauberman
* Sant Jordi de Plata Especial: Barabaniada de Sergei Ovtxarov
* Premis:
** Millor Actor: Lee Deok-hwa per Saleolilatda
** Millor Actriu: Hülya Avşar per Berlin in Berlin
* Diploma a la Direcció: Emil Stang Lund per Flaggermusvinger
* Diploma al Guió: Gilles Desjardins per Les Pots cassés
* Premi del Jurat Ecumènic:
** Barabaniada de Sergei Ovtxarov
** Jona che visse nella balena de Roberto Faenza

## Referències

* ↑ «18th Moscow International Film Festival (1993)». MIFF. Arxivat de l'original el 3 abril 2014. [Consulta: 9 març 2013].

## Enllaços externs

* Festival Internacional de Cinema de Moscou: 1993 a Internet Movie Database
# Abisag

Abisag (en hebreu, אֲבִישָׁג Avixag) és una donzella esmentada al primer llibre dels Reis de l'Antic Testament, a la Bíblia. Dona d'extraordinària bellesa, forma part de l'harem del rei David en els seus darrers anys de vida. Durant el regnat de Salomó, el fill d'aquest, Adonies, intenta casar-s'hi.
Segons la Bíblia va ser una dona originària de Shunem portada a l'harem del rei David pels seus servents amb l'esperança de revifar-lo. El vell monarca, de setanta anys, es trobava malalt, i els metges no aconseguien solucionar el fred que patia el rei, van determinar donar-li calor amb el cos d'una jove sana i robusta. Abisag va tenir cura del rei dia i nit, però no va mantenir-hi relacions sexuals, sinó que va mantenir-se casta i actuà amb continència. Segons Jeroni d'Estridó, a través dels text, es transmet una imatge d'una dona sàvia, companya fidel d'un home just i ancià.
Després de la pujada al tron de Salomó, el seu germà gran, Adonies, va intentar aconseguir Abisag com a esposa a través de Betsabé. Inicialment, Adonies ho demà al seu germà, però Salomó ho va interpretar com una manifestació de no reconeixement de la seva legitimitat i un intent d'usurpar el tron. La sospita estava fonamentada en l'ambició demostrada d'Adonies, que havia estat proclamat rei pels seus amics durant un banquet abans de la mort de David. Això va provocar desconfiances a la reina Betsabé, advertida per Natan. La reina comptava amb la promesa de David que la successió recauria en Salomó, que havia advertit al seu germà prudència en els seus actes.
La petició, doncs, va ser interpretada com un nou atac al monarca, perquè era costum que les concubines del rei anterior passessin al següent, i, per tant, de manera indirecta la intenció d'Adonies hauria estat declarar-se hereu legítim. Arran d'aquesta sospita, el rei Salomó va ordenar l'execució del seu germà.

## Referències

* 1 2 3 Foster Kent, Charles; Ginzberg, Louis. «Abishag» (en anglès). Jewish Encyclopedia, 1906. [Consulta: 18 febrer 2022].
* 1 2 3 Díez Canseco, Vicente. Diccionario biográfico universal de mujeres célebres (en castellà). Tom I, 1844, p. 16.
# 35 d'Àries

35 d'Àries (35 Arietis) és una estrella de la constel·lació d'Àries. Té una magnitud aparent de +4,65.

## Referències

* ↑ «The kinematics of the Gould belt: an expanding group ?». The Astrophysical Journal Supplement Series, 01-12-1968, pàg. 371. DOI: 10.1086/190179.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Andrea Fabiana Torres «Fundamental parameters of B supergiants from the BCD system. I. Calibration of the (λ_1, D) parameters into Teff» (en anglès). Astronomy and Astrophysics, 1, 27-03-2009, pàg. 297–320. DOI: 10.1051/0004-6361/200811147.
* ↑ «Rotational Velocities of B Stars» (en anglès). Astrophysical Journal, 1, 01-07-2002, pàg. 359–365. DOI: 10.1086/340590.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 01-11-2007, pàg. 889-896. DOI: 10.1002/ASNA.200710776.
* ↑ «35 Ari -- Star». SIMBAD. [Consulta: 28 desembre 2012].
Viccionari
# Abraham de Clarmont

* Per a altres significats, vegeu «Abraham».
Abraham de Clarmont, de Saint-Cirgues, o d'Alvèrnia (Síria, començament del s. V - Clarmont d'Alvèrnia, entre 474 i 481, o 480) fou un monjo sirià, establert a Alvèrnia. És venerat com a sant per diverses confessions cristianes.

## Biografia

Abraham nasqué a Síria, en una ciutat vora l'Eufrates. Durant una peregrinació a Egipte, fou fet presoner; després de cinc anys, marxà a Alvèrnia i s'establí a Arvernis (la futura Clarmont). En 473 hi fundà un monestir a prop de la basílica de Sant Quirze (Saint-Cyrges), on fou l'abat.
Va morint al voltant de l'any 479. Apol·linaris Sedoni, bisbe de Clermont va escriure un epitafi a la tomba de sant Abraham del qual vam aprendre alguns fets de la vida del sant.

## Veneració

El seu dia de festa se celebra el 15 de juny. També és un patró contra la febre. A l'alta edat mitjana era invocat en malalties dels ulls i com a patró d'hostes i fondaires.

## Referències

* 1 2 «Abraham of Clermont, St.». [Consulta: 2 setembre 2021].
* ↑ Dix mille saints : dictionnaire hagiographique. [Turnhout]: Brepols, p. 13. ISBN 2-503-50058-7.
* 1 2 3 Saint Gregory (Bishop of Tours) "Life of the Fathers", published by Liverpool University press, 1985, p.20
* ↑ ABRAHAM OF CLERMONT, ST. Retrieved on 1 Mar 2018
# Acetat d'alumini

L'acetat d'alumini o etanoat d'alumini, de vegades abreujat com AlAc, es pot referir a un gran nombre de sals diferents d'alumini amb àcid acètic.
N'existeixen tres sals:
* Neutra triacetat d'alumini, Al(C₂H₃O₂)₃
* Bàsica diacetat d'alumini, HOAl(C₂H₃O₂)₂, també conegut com a acetat bàsic d'alumini.
* Bàsica monoacetat d'alumini, (HO)₂AlC₂H₃O₂

## Referències

* ↑ A Dictionary of Chemistry (6 ed.), ed. John Daintith, Oxford University Press 2008, ISBN 9780199204632
* ↑ Example of use of abbreviation AlAc in Geochemistry of Crustal Processes to High Temperatures and Pressures, D. J. Wesolowski, J. G. Blencoe, D. R. Cole, p36
# 25è Festival Internacional de Cinema de Moscou

El 25è Festival Internacional de Cinema de Moscou es va celebrar entre el 20 i el 29 de juny de 2003. El Sant Jordi d'Or fou atorgat a la pel·lícula hispanoitaliana La luz prodigiosa dirigida per Miguel Hermoso.

## Jurat

* Serguei Bodrov (Rússia – President)
* Agnieszka Holland (Polònia)
* Ken Russell (Gran Bretanya)
* Moritz Bleibtreu (Alemanya)
* Babak Payami (Iran)
* Mika Kaurismäki (Finlàndia)
* Olga Budina (Rússia)

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| Malamor | Jorge Echeverry | Colòmbia |
| Petersburg | Irina Yevteyeva | Rússia |
| Progulka | Alexei Uchitel | Rússia |
| Podgryavane na vcherashniya obed | Kostadin Bonev | Bulgària, Macedònia del Nord |
| Skagerrak | Søren Kragh-Jacobsen | Regne Unit, Suècia, Dinamarca |
| Fukurō | Kaneto Shindo | Japó |
| Jigureul jikyeora! | Jang Joon-hwan | Corea del Sud |
| Raghs dar chobar | Asghar Farhadi | Iran |
| To Kill a King ' | Mike Barker | Regne Unit, Estats Units, Alemanya |
| I'll Sleep When I'm Dead | Mike Hodges | Regne Unit, Estats Units |
| Eila | Jarmo Lampela | Finlàndia |
| Yu | Franz Novotny | Àustria |
| La luz prodigiosa | Miguel Hermoso | Itàlia, Espanya |
| Passato prossimo | Maria Sole Tognazzi | Itàlia |
| Seja o que Deus quiser | Murilo Salles | Brasil |
| Koktebel | Alexey Popogrebsky, Boris Khlebnikov | Rússia |
| Il est plus facile pour un chameau... | Valeria Bruni Tedeschi | França |
| Moonlight | Paula van der Oest | Alemanya, Regne Unit, Països Baixos |
| Egy hét Pesten és Budán | Károly Makk | Hongria |

## Premis

* Sant Jordi d'Or: La luz prodigiosa de Miguel Hermoso
* Sant Jordi de Plata Especial: Koktebel d'Alexei Popogrebsky, Boris Khlebnikov
* Sant Jordi de Plata:
** Millor Director: Jang Joon-hwan per Jigureul jikyeora!
** Millor Actor: Faramarz Gharibian per Raghs dar chobar
** Millor Actriu: Shinobu Otake per Fukurō
* Premi especial per a una contribució destacada al cinema mundial: Kaneto Shindo
* Premi Stanislavsky: Fanny Ardant

## Referències

* ↑ «25th Moscow International Film Festival (2003)». MIFF. Arxivat de l'original el 3 abril 2013. [Consulta: 1r abril 2013].

## Enllaços externs

* Festival Internacional de Cinema de Moscou: 2003 a Internet Movie Database
# A7

A7 o A-7 té els següents significats:
* Autovia de la Mediterrània, autovia de titularitat estatal que travessa Catalunya, el País Valencià, la Regió de Múrcia i Andalusia
* A7 (Alemanya) l'autopista Nord-Sud de d'Ellund cap a Füssen
* A-7 (motor de coet)
* Abreviatura de la Televisión del Principado de Asturias
# Achondrostoma arcasii

La madrilleta roja (Achondrostoma arcasii) és una espècie de peix cipriniforme de la família dels ciprínids.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Steindachner, F. 1866. Ichthyologischen Berichtes über eine Reise nach Spanien und Portugal. Anzeiger der Kaiderlichen Akademie der Wissenschaften, Mathematisch-Naturwissenschaftlichen Classe v. 3: 14-15.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Achramorpha

Achramorpha és un gènere d'esponja calcària de la familia Achramorphidae. Aquest gènere va ser descrit per primera vegada per Charles Frewen Jenkin l'any 1908.

## Taxonomia

El gènere inclou diverses espècies,
* Achramorpha antarctica (Alvizu, Xavier & Rapp, 2019)
* Achramorpha diomediae (Hôzawa, 1918)
* Achramorpha glacialis (Jenkin, 1908)
* Achramorpha grandinis (Jenkin, 1908)
* Achramorpha ingolfi (Alvizu, Xavier & Rapp, 2019)
* Achramorpha nivalis (Jenkin, 1908)
* Achramorpha truncata (Topsent, 1907)

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Achramorpha Jenkin, 1908. Accessed through: World Register of Marine Species at: http://marinespecies.org/aphia.php?p=taxdetails&id=164187 on 2021-03-09
# Accident ferroviari de Sineu de 2010

Es coneix com accident ferroviari de Sineu de 2010 l'accident que va tenir lloc, el 19 de maig de 2010, a pocs metres de l'Estació de Sineu dels Serveis Ferroviaris de Mallorca (SFM), quan un tren de la companyia va descarrilar per una col·lisió a causa del despreniment d'un mur sobre la via. Va causar una trentena de ferits.
La causa de l'obstacle fou un mur de contenció que la nit anterior havia cedit i que suportava el pes del turó. El primer tren del matí va col·lidir amb la runa, que no era visible perquè es trobava en un revolt. La investigació que es va fer va determinar que la causa de l'esfondrament va ser un defecte en l'ancoratge del mur, que havia cedit per causa dels aiguats dels dies anteriors a l'accident. Sis anys abans hi havia hagut un altre accident, l'accident ferroviari de Petra, de característiques molt semblants.
Els set acusats per l'accident foren absolts perquè la reforma del codi penal de 2015 despenalitza aquests fets, però hagueren d'indemnitzar amb un milió i mig d'euros els 34 ferits, i principalment el maquinista, que va resultar invàlid.

## Referències

* ↑ «Una trentena de ferits en un accident de tren a Mallorca». El Punt Avui, 19-05-2010 [Consulta: 18 febrer 2021].
* ↑ «Defectes en el mur foren la possible causa de l'accident del tren de Sineu». Diari de Balears, 02-06-2010 [Consulta: 18 febrer 2021]. Arxivat 2021-05-07 a Wayback Machine.
* ↑ «Absolen els 7 acusats per l'accident del tren de Sineu del 2010». IB3 Notícies, 04-12-2019 [Consulta: 18 febrer 2021].
# Abdelkader Belmokhtar

Abdelkader Belmokhtar (Boufarik, Província de Blida, 5 de març de 1987) és un ciclista algerià actualment a l'equip Groupement Sportif des Pétroliers Algérie.

## Palmarès

* 2008
** Vencedor de 2 etapes al Tour dels Aeroports
* 2014
** Campió àrab en contrarellotge per equips
* 2015
** Campió d'Algèria en contrarellotge

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a procyclingstats
# Afrixalus laevis

Afrixalus laevis és una espècie de granota de la família dels hiperòlids que viu al Camerun, República Democràtica del Congo, Guinea Equatorial, el Gabon, Uganda i, possiblement també, a la República Centreafricana, República del Congo, Nigèria i Ruanda.
Està amenaçada d'extinció per la pèrdua del seu hàbitat natural.

## Referències

* Schiøtz, A., Amiet, J.-L. & Fretey, T. 2004. Afrixalus laevis. Llista Vermella d'Espècies Amenaçades de la UICN 2006. Consulta: 16 d'abril del 2008.
# Afrixalus knysnae

Afrixalus knysnae és una espècie de granota de la família dels hiperòlids que viu a Sud-àfrica.
Està amenaçada d'extinció per la pèrdua del seu hàbitat natural.

## Referències

* Minter, L. &Schiøtz, A. 2004. Afrixalus knysnae. Llista Vermella d'Espècies Amenaçades de la UICN 2006. Consulta: 16 d'abril del 2008.
# Acanturoidis

Els acanturoidis (Acanthuroidei) són un subordre de peixos teleostis de l'ordre dels perciformes. Inclou els peixos peixos cirurgians i l'ídol morú (Zanclus cornutus). Són peixos marins tropicals amb el cos comprimit i colors vistosos.

## Famílies

* Acanthuridae
* Ephippidae
* Luvaridae
* Scatophagidae
* Siganidae
* Zanclidae

## Referències

* ↑ Joseph S. Nelson, Fishes of the World, John Wiley & Sons, 2006, ISBN 0-471-25031-7

## Enllaços externs

* Taxonomia
# Aigüestortes de Morrano

Aigüestortes de Morrano és una plana situada dins del terme municipals de la Vall de Boí, a la comarca de l'Alta Ribagorça, i dins el Parc Nacional d'Aigüestortes i Estany de Sant Maurici.
Per damunt del Pletiu de Damont de Morrano (NO), al voltant dels 2.150 metres d'altitud, els meandres que forma el Barranc de Morrano en aquest lloc donen el nom a l'indret.

## Rutes

Sortint del Planell d'Aigüestortes direcció sud-est, el camí travessa el Pletiu Davall de Morrano i remunta el fort pendent fins a trobar el Pletiu de Damont de Morrano. Després ressegueix el barranc uns 300 metres direcció sud-est.

## Referències

* ↑ ICC - Institut Cartogràfic de Catalunya. Mapa Vall de Boí 1:25.000. Editorial Alpina. Aigüestortes de Morrano. [Consulta: 01/11/2013]
* ↑ Editorial Alpina. Carros de Foc [mapa], 1:25.000, L. Cartografia de Instituto Geográfico Nacional (CNIG). (2007)

## Bibliografia

* Editorial Alpina. Vall de Boí [mapa], 1:25.000, L. Cartografia de Instituto Geográfico Nacional (CNIG). (2021)
* Editorial Alpina. Carros de Foc [mapa], 1:25.000, L. Cartografia de Instituto Geográfico Nacional (CNIG). (2021)
* Institut Cartogràfic de Catalunya. Parc Nacional d'Aigüestortes i Estany de Sant Maurici [mapa], Segona edició, 1:25.000. (abril 1998)
# Aika Hakoyama

Aika Hakoyama (japonès: 箱山愛香) (Nagano, 27 de juliol de 1991) és una nedadora japonesa de natació sincronitzada medallera de bronze olímpica el 2016 en el concurs per equips.

## Carrera esportiva

Als Jocs Olímpics de Rio de Janeiro 2016 va guanyar la medalla de bronze en el concurs per equips, amb una puntuació de 189 punts, després de les russes (or amb 196 punts) i les xineses (plata amb 192 punts), sent les seves companyes d'equip: Yukiko Inui, Kei Marumo, Risako Mitsui, Kanami Nakamaki, Mai Nakamura, Kano Omata, Kurumi Yoshida i Aiko Hayashi.

## Referències

* ↑ Fitxa. Arxivat 2020-04-17 a Wayback Machine. Sports Reference. Consultat el 14 de març de 2018.
# Aija Andrejeva

Aija Andrejeva, coneguda pel seu nom artístic com a Aisha, (Ogre, 16 de gener de 1986) és una cantant letona, que va representar el seu país en el Festival de la Cançó d'Eurovisió 2010 celebrat a Oslo, Noruega, en el qual va aconseguir un últim lloc per al seu país a la semifinal.
El 27 de febrer de 2010, Andrejeva va guanyar la preselecció letona, l'Eirodziesma, amb la cançó "What for? (only Mr. God knows why)", la qual es va quedar amb la majoria dels vots del públic i del jurat.

## Discografia

* "Tu un es" (2006)
* "Viss kārtībā, Mincīt!" (2008)
* "Dvēselīte" (2009)

## Referències

* ↑ Medinika, Aija. «Only Mr. God Knows Latvia has decided - Aisha to Oslo!» (en anglès), 27-02-2010. [Consulta: 15 febrer 2015].